ठाकरे बोले- चुनाव को तैयार रहें, NCP चीफ ने कहा- इसकी वजह नहीं दिखती
Maharashtra Assembly Mid-Term Election; NCP Chief Sharad Pawar and Former CM Uddhav Thackeray NCP चीफ शरद पवार और उद्धव ठाकरे में मध्यावधि चुनाव को लेकर मतभेद देखने को मिल रहा है। पूर्व सीएम उद्धव ठाकरे ने गुरुवार को पार्टी कार्यकर्ताओं को महाराष्ट्र में विधानसभा के मध्यावधि चुनाव
NCP चीफ शरद पवार और उद्धव ठाकरे में मिडटर्म इलेक्शन को लेकर मतभेद देखने को मिल रहा है। पूर्व सीएम उद्धव ठाकरे ने गुरुवार को पार्टी कार्यकर्ताओं को महाराष्ट्र में विधानसभा के मध्यावधि चुनाव के लिए तैयार रहने को कहा था। वहीं, शरद पवार ने शुक्रवार को राज्य में मध्यावधि चुनाव कराने की संभावनाओं से इनकार कर दिया।
पवार ने कहा कि उन्हें मध्यावधि चुनाव कराने की कोई वजह नजर नहीं आ रही है, लेकिन हमें देखना होगा कि ठाकरे ने किन हालातों में यह बयान दिया है।
उद्धव ने वीडियो मैसेज में चुनाव के लिए तैयार रहने को कहा था
उद्धव ठाकरे ने पिंपरी और कस्बा के पार्टी कार्यकर्ताओं और वोटरों को गुरुवार को एक वीडियो मैसेज में उपचुनाव के लिए तैयार रहने को कहा था। पूर्व सीएम ने कहा कि हमें सुप्रीम कोर्ट के सामने लंबित मुकदमे का इंतजार करना चाहिए। अगर पार्टी (उद्धव गुट) छोड़ने वाले विधायकों के ग्रुप को अयोग्य घोषित करने के लिए दाखिल याचिका मंजूर कर ली जाती है, तो मध्यावधि चुनाव की संभावना से इनकार नहीं किया जा सकता।
NCP चीफ ने देवेंद्र फडनवीस पर साधा निशाना
शरद पवार ने 23 नवंबर 2019 को देवेंद्र फडनवीस और अजीत पवार के शपथ ग्रहण करने पर दिए अपने बयान को आकस्मिक बताया है। NCP चीफ ने कहा कि अगर ऐसा होता तो राज्य में राष्ट्रपति शासन हटाने की गुंजाइश नहीं थी और ठाकरे कभी भी मुख्यमंत्री नहीं बनते। दरअसल, डिप्टी सीएम फडनवीस ने हफ्तेभर पहले दावा किया था कि शरद पवार को पता है कि फडनवीस के साथ अजीत पवार भी डिप्टी सीएम के रूप में शपथ ले रहे हैं।
बता दें कि चुनाव आयोग ने हाल ही में शिवसेना नाम और पार्टी का निशान शिंदे गुट को दे दिया था। चुनाव आयोग के इस फैसले पर उद्धव गुट को सुप्रीम कोर्ट में भी राहत नहीं मिली। वहीं, शरद पवार लगातार उद्धव को पार्टी का नाम और चिन्ह गंवाने के बाद आगे बढ़ने की सलाह दे रहे हैं। आयोग के फैसले के बाद शरद ने ठाकरे को इससे आगे बढ़ने की सलाह दी थी। उन्होंने कहा कि राज्य के लोग आपके चेहरे और काम से आपको याद करते हैं।
महाराष्ट्र की राजनीति से जुड़ी अन्य खबरें भी पढ़िए...
नाम-निशान ही नहीं, दांव पर 191 करोड़ की प्रॉपर्टी; शिवसेना के 362 ऑफिस किसके, तय नहीं
शिवसेना भवन किसका होगा, चुनाव आयोग के फैसले के बाद शिंदे गुट यहां कंट्रोल हासिल कर पाएगा, शिवसेना के बाकी दफ्तरों और प्रॉपर्टी का बंटवारा कैसे होगा, किसे क्या मिलेगा, ये सवाल अब सुप्रीम कोर्ट की सुनवाई के बाद ही तय होना है। शिवसेना के पास अभी 191.82 करोड़ की चल-अचल संपत्ति है, दादर के शिवसेना भवन पर भी उद्धव गुट का कब्जा है। शिंदे की शिवसेना का कब्जा कहां-कहां होगा, ये सवाल फिलहाल बना हुआ है। पढ़ें पूरी खबर...